Maikuu kolmas kirbuturg!
16.05.2013
Paar nädalat tagasi olid veel raagus puud, kuid nüüd ümbritseb meid heleroheline õrnus, kevad on tõesti lummav!
Külastajate arvgi on järjest suurenenud ja eelmisel laupäeval oli neid juba üle kahe tuhande, tule ka sina kohale, sest meiega on tore, kasulik ja vahva! Kui tekib soov ka ise müüjana osaleda, siis väliturgudele saab tulla ka laupäeva hommikul ilma ette registreerimata, otsige meid üles ja teeme teile lisakohad!
Kirbuturud toimuvad õues kogu suve ja juunikuuks algab broneerimine esmaspäeval, 20. mail kell 10.00.
Veel üks tore teade - kui müügipäeva lõppedes on riideid üle jäänud, mida enam koju tagasi ei soovi viia, siis saab need jätta kogumiskasti, mis asub samas ruumis, kus proovikabiinid. Riideid kogume ümbertegemiseks.
Rõõmsa kohtumiseni Telliskivi Kirbuturul!loe veel...
11. mail Telliskivi Kirbuturg!
10.05.2013
Laupäeval, 11. mail toimub välihooaja teine kirbuturg ja üle saja müüja ootavad teid sellest osa võtma. Kaupa on seinast seina ja mõistagi leiab ka oma emale väikse armsa kingituse. Kingituse eest on juba ka see, kui tulete koos perega jalutama Telliskivi Kirbuturule - värske õhk, hurmav linnulaul ja ümberringi toredad inimesed, koos veedetud aeg on kõigest olulisem.
Kallid emad, soovime teile toredaid elamusi kogu aastaks!
loe veel...
Telliskivi Kirbuturu välihooaeg algab 4. mail!
02.05.2013
Sellel laupäeval kolime taaskord Telliskivi Loomelinnaku hoovi ja meie kirbuturud toimuvad igal laupäeval (v.a. 22.06. ja 31.08.) kell 10-15. Müügiplatsid seame valmis kella 9-ks ja müüjad on oodatud kuni kella 10-ni.
Kui olete hiljaks jäämas, siis palun andke meile teada (telef. 5536195), et teaksime teie kohta kauem hoida. Kella kümnest lähevad tühjad kohad jagamisele nendele, kes on maikuu kirbuturgude kohtadest ilma jäänud, kuid on kohale tulnud sooviga siiski osaleda. Tuletame meelde, et autoga müügiplatside vahele sõita ei saa, autod palume panna parklatesse ja kui on tarvis, siis küsige meilt asjade toomiseks käru.
Kuna õues veel suvist soojust pole, siis pange ennast ikka soojalt riidesse, võtke kaasa oma pere ja hea tuju ning tulge kohale.
PS! Lisaks juhime tähelepanu, et Kalamaja kandis on toimunud suurem liikluskorralduse muudatus. Tutvu uue liiklusskeemiga SIIN.
loe veel...
AvalehtUudised
Javascript peab olema aktiveeritud, et vaadata kirbuturg24.ee veebilehte.
Palun aktiveeri javascript brauseri seadetes!